|  |
| --- |
| Forma patvirtinta |
| Lietuvos Respublikos Seimo kanclerio 2013 m. gruodžio 30 d. įsakymu Nr. 400-ĮVK-390 |

**DUOMENŲ TEIKIMO IŠ TEISĖS AKTŲ REGISTRO SUTARTIS**

Nr. ..........................

Vilnius, 201 m. d.

 Lietuvos Respublikos Seimo kanceliarija (toliau – Teikėjas), juridinio asmens kodas 188605295, buveinė – Gedimino pr. 53, Vilnius, atstovaujama Informacijos technologijų ir telekomunikacijų departamento direktoriaus Jurgio Bridžiaus, veikiančio pagal Lietuvos Respublikos Seimo kanclerio 2013 m. gruodžio 30 d. įsakymu Nr. 400-ĮVK-390 suteiktus įgaliojimus, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_ , buveinė – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Gavėjas), toliau Teikėjas ir Gavėjas kartu vadinami „Šalimis“, o atskirai – „Šalimi“, sudarė šią duomenų teikimo iš Teisės aktų registro sutartį (toliau – Sutartis):

# SUTARTIES DALYKAS

* 1. Sutartis nustato Teikėjo ir Gavėjo santykius elektroniniu būdu teikiant ir gaunant duomenis iš Teisės aktų registro (toliau – Registras).
	2. Pagal šią sutartį Gavėjui teikiami šie Registro duomenys:

1.2.1. identifikacinis kodas;

1.2.2. teisės aktą priėmusio subjekto pavadinimas;

1.2.3. teisės akto rūšis;

1.2.4. teisės akto pavadinimas;

1.2.5. teisės aktą priėmusio subjekto suteiktas numeris;

1.2.6. teisės akto priėmimo data;

1.2.7. teisės akto paskelbimo data;

1.2.8. teisės akto įsigaliojimo data;

1.2.9. teisės akto pakeitimo ar papildymo data;

1.2.10. teisės akto pripažinimo netekusiu galios data;

1.2.11. teisės akto galiojimo sustabdymo data;

1.2.12. teisės akto tekstas.

# SUTARTIES TEISINIS PAGRINDAS

* 1. Ši sutartis sudaryta vadovaujantis:

###  Lietuvos Respublikos teisėkūros pagrindų įstatymu (Žin., 2012, Nr. 110-5564);

###  Lietuvos Respublikos valstybės informacinių išteklių valdymo įstatymu (Žin., 2011, Nr. 163-7739);

### Teisės aktų registro nuostatais, patvirtintais Lietuvos Respublikos Seimo 2013 m. gruodžio 17 d. nutarimu Nr. XII-694 „Dėl teisės aktų registro nuostatų patvirtinimo“ (Žin., 2013, Nr. 133-6770);

### Kitais teisės aktais, reglamentuojančiais Registro veiklą.

# IŠ TEISĖS AKTŲ REGISTRO PATEIKTŲ DUOMENŲ NAUDOJIMO TIKSLAS

* 1. Teikėjas įsipareigoja teikti duomenis iš Registro Gavėjui, kurie Gavėjo bus panaudoti:
		1. [ ]  Gavėjo informacinėse sistemose, neteikiant paslaugų tretiesiems asmenims;
		2. [ ]  Gavėjo paslaugoms tretiesiems asmenis teikti;
		3. [ ]  kitais tikslais (nurodyti tikslą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Papildomas susitarimas prie Sutarties sudaromas jeigu:
		1. Gavėjas vienu iš gautų duomenų panaudojimo tikslų 3.1 punkte nurodė paslaugų teikimą tretiesiems asmenims. Šiuo atveju vadovaudamasis Teisėkūros pagrindų įstatymo 6 straipsnio 4 dalimi, Teikėjas nustato atlyginimo už šias paslaugas dydį.
		2. Gavėjas pageidauja gauti duomenis už iki Sutarties sudarymo Registre užregistruotus teisės aktus.
		3. Gavėjas pageidauja gauti duomenis nestandartiniu duomenų teikimo iš Registro formatu.
	3. Papildomame susitarime, kuris gali būti sudaromas su kiekvienu Gavėju, nurodoma:
		1. duomenų pateikimo apimtis (kokie teisės aktai teikiami iš Registro, už kokį laikotarpį);
		2. duomenų pateikimo formatas;
		3. atlyginimo už paslaugą kaina (Sutartyje numatytais atvejais) atsižvelgiant į teikiamų duomenų kiekį ir naudojamus informacinių technologijų sprendimus.

# DUOMENŲ TEIKIMO IR NAUDOJIMO TVARKA

* 1. Teikėjas įsipareigoja teikti duomenis Gavėjui Sutarties 1 priede nustatytomis sąlygomis.
	2. Teikėjas atsako už duomenų patikimumą (teisingumą), išsamumą, vientisumą ir saugą, kol duomenys pasieks Gavėją.
	3. Duomenys teikiami naudojantis internetine naršykle ir / arba vykdant duomenų mainus tarp duomenų Gavėjo informacinės sistemos ir Registro per Registro tinklinę paslaugą.

# ŠALIŲ PAREIGOS IR TEISĖS

* 1. Teikėjas įsipareigoja:

### teikti Sutartyje nurodytus Registro duomenis automatiniu būdu elektroninių ryšių tinklais;

### teikti Sutartyje nurodytus Registro duomenis Sutarties 1 priede numatytais formatais;

### pasikeitus Registro duomenų teikimo sąlygoms, apie tai pranešti Gavėjui ne vėliau kaip prieš 15 (penkiolika) kalendorinių dienų;

### paskirti kontaktinį asmenį, kurio kontaktiniai duomenys nurodomi Sutarties 1 priede.

* 1. Gavėjas įsipareigoja:

### naudoti gautus Registro duomenis tik Sutartyje nurodytu tikslu, apimtimi ir būdu;

### užtikrinti, kad naudojami Registro duomenys ir Registro informacija atitiktų Registro, kuriame šis objektas registruotas, duomenis ir informaciją;

### nekeisti gautų Registro duomenų ir Registro informacijos;

### skelbdamas ar kitaip naudodamas iš Registro gautus duomenis, nurodyti duomenų šaltinį;

### paskirti atsakingą asmenį, kurio kontaktiniai duomenys nurodomi Sutarties 1 priede;

* 1. Jeigu Gavėjas nesilaiko Sutartyje nustatytų įsipareigojimų, Teikėjas turi teisę be atskiro įspėjimo nutraukti Registro duomenų teikimą. Gavėjas turi teisę kreiptis į Teikėją raštu ar elektroniniu dokumentu, kad, užtikrinus Sutarties įsipareigojimų vykdymą, būtų vėl atnaujintas Registro duomenų teikimas.
	2. Nė viena Šalis neturi teisės perduoti teisių ir pareigų pagal Sutartį vykdyti tretiesiems asmenims.

# ŠALIŲ ATSAKOMYBĖ

* 1. Teikėjas neatsako už tai, kad dėl informacinių ir ryšių technologijų priemonių gedimų ar kitų nuo Teikėjo nepriklausančių aplinkybių bus prarasti ar iškraipyti duomenys jų pateikimo metu.
	2. Nė viena iš Šalių neatsako už visišką ar dalinį įsipareigojimų neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių. Įrodžius nenugalimos jėgos (*force majeure*) aplinkybes, Šalys vadovaujasi Lietuvos Respublikos civilinio kodekso (Žin., 2000, Nr. 74-2262) nuostatomis, Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 (Žin., Nr. 1996, Nr. 68-1652), ir Nenugalimos jėgos (*force majeure*) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222 (Žin., 1997, Nr. 24-556).

# GINČŲ SPRENDIMO TVARKA

* 1. Ginčai, kylantys dėl Sutarties, sprendžiami Šalių susitarimu.
	2. Nepavykus Šalims susitarti, ginčai sprendžiami Lietuvos Respublikos įstatymų nustatyta tvarka.

# SUTARTIES GALIOJIMAS, NUTRAUKIMAS IR KEITIMAS

* 1. Sutartis įsigalioja jos pasirašymo dieną. Jeigu Sutartis Šalių pasirašoma ne tą pačią dieną, konstatuojama, kad Sutartis įsigalioja tą dieną, kai ją pasirašo antroji Šalis.
	2. Sutartis yra neterminuota.
	3. Sutartis netenka galios Šalių susitarimu nutraukti Sutartį arba vienos iš Šalių iniciatyva prieš 10 (dešimt) kalendorinių dienų raštu ar elektroniniu dokumentu įspėjus kitą Šalį.
	4. Šalims pakeitus Sutartį, Sutarties pakeitimai tampa neatskiriama Sutarties dalimi. Apie bet kokius pakeitimus, susijusius su vienos iš Šalių teisinio statuso, pavadinimo, buveinės adreso ar kitų rekvizitų pakeitimais ar patikslinimais, pranešama kitai Šaliai raštu arba elektroniniu dokumentu per 3 (tris) darbo dienas nuo pakeitimo dienos.

# BAIGIAMOSIOS NUOSTATOS

* 1. Sutarties 1 priedas „Duomenų teikimo sąlygos“ yra neatskiriama šios sutarties dalis.

# ŠALIŲ REKVIZITAI

|  |  |
| --- | --- |
| **Teikėjas**Lietuvos Respublikos Seimo kanceliarijaGedimino pr. 53, LT-01109 Vilnius1. s. LT877044060001291930

AB SEB banko Vilniaus filialas Banko kodas 70440Juridinio asmens kodas 188605295PVM mokėtojo kodas LT886052917 El. paštas priim@lrs.lt | **Gavėjas**(Įstaigos pavadinimas)(Buveinės adresas)(Atsiskaitomoji sąskaita)(Juridinio asmens kodas)(PVM mokėtojo kodas)(El. paštas)  |
| Informacijos technologijų ir telekomunikacijųdepartamento direktorius A. V.Jurgis Bridžius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas, jeigu nebus pasirašoma elektroniniu parašu)*  | (Pasirašančiojo pareigos) A. V.( Vardas ir pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas, jeigu nebus pasirašoma elektroniniu parašu)*  |
|  |  |
|  |  |